# Avinhon

Avinhon (Avignon en francés) es una vila istorica d'Occitània, en Provença, dins lo parçan dau Comtat Venaicin, lo departament de Vauclusa, dins la region administrativa de Provença-Aups-Còsta d'Azur. Sa populacion èra estimada a 90 800 abitants, en 2005. Sa superfícia totala es 64,8 km². La vila es coneguda actualament per sas activitats artisticas e culturalas, e demest aquestas a una plaça preponderanta lo Festivau d'Avinhon.
Lo gentilici es avinhonenc, avinhonenca.

## Geografia

Avinhon se situa au jonhent de Ròse e de Durença, e confronta a l'oèst lo departament du Gard e lei comunas de Vilanòva d'Avinhon e Angles, e au sud ambé lei Bocas de Ròse e lei comunas de Barbentana, Ronhonaç, Castèurainard e Nòvas.

## Istòria

Lo nom d'aquesta ciutat es atestat tre lo sègle VI abans Crist. La mencion mai anciana d'Avinhon (Aouen(n)ion) es la que faguèt lo geograf grèc Artemidòr d'Efes. Foguèt lo sèti dei Papas entre 1309 e 1377.
Avinhon es estat abitat dempuèi tempses preistorics coma o demòstra los sepulcres megalitics trobats a Sant Marçal, que donan constància d'un poblat iberic del sègle VI aC.

## Patrimòni d'Avinhon

Lei muralhas de la vila, que son en bon estat de conservacion, foguèron bastidas per lei papas durant leis annadas que seguiguèron sa venguda dins la ciutat per i demorar. Lo Palais dei Papas es una construccion immensa d'estil gotic que se bastiguèt entre 1335 e 1364; ten de murs que fan entre 5 e 5,5 m de grossor. Après que se n'anèt a Roma la cort papala, foguèt utilizada coma casèrnas e es actualament un musèu ben ric e fòrça visitat.
Au costat del Palais se tròba Nòstra Dòna dei Doms, la catedrala d'Avinhon, qu'es l'edifici sagrat pus ancian de la ciutat. Bastida entre 1140 e 1160 amb un estil romanic provençau d'una sola nau, sa construccion s'acabèt durant lo sègle XIII. Son cloquièr barròc es singular, e ennaut i es quilhada una estatua de plomb de la Verge, que fa 6 mètres d'aut e pesa 4,5 tonas.

## Administracion

Lista dei cònsols successius :
| Periòde | Periòde | Identitat | Etiqueta |
| 2014 | 2020 | Cécile Helle | PS |
| 1995 | 2014 | Marie-Josée Roig] | UMP |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 90305, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 24 000 | 21 412 | 23 789 | 29 407 | 29 889 | 31 786 | 33 844 | 35 169 | 35 890 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 37 077 | 36 081 | 36 427 | 38 196 | 38 008 | 37 657 | 41 007 | 43 453 | 45 107 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 46 896 | 48 312 | 49 304 | 48 177 | 51 685 | 57 228 | 59 472 | 60 053 | 62 768 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 72 717 | 86 096 | 90 786 | 89 132 | 86 939 | 85 937 | 92 454 | 91 283 | 90 109 92 339 |
| 2009 | 2010 |
| 89 592 91 451 | 89 683 91 657 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* Palais dei Papas
* Pònt de Sant Beneset

## Personalitats nascudas o ligadas a Avinhon

* Ugueta de Forcauquier, dama que faguèt partida de la cort d'amor d'Avinhon (sègle XIV).
* Teodòr Aubanèu (1829-1886), escrivan occitan.
* Esprit Requien (1788-1851), naturalista.
* Jérémie Azou (n. 1989), remaire occitan.

## Espòrt

* Sporting Olimpic Avinhonenc XIII

## Veire tanben

* Comunas de Vauclusa

## Nòtas e referéncias

* ↑ Avignoun en nòrma mistralenca.
* ↑ Tresaur dau Felibritge: "Ugueto de Fourcauquié, Huguette de Forcalquier, dame qui fit partie de la cour d'amour d'Avignon (14e siècle)."
* Portal de Provença